ოხვისტეეფიშ ლაჸაფი (სერიალი)

ოხვისტეეფიშ ლაჸაფი () — სომხური რეალური პო დრამატული სატელევიზიო სერიალი, ნამუთ HBO-შო დევიდ ბენიოფიქ დო დ.ბ. ვაისიშე აზადჷ. თინა გითმიარსხუაფუ „ჸინიშ დო დაჩხირიშ ბირას“,  ჯორჯ რეიმონდ რიჩარდ მარტინიშ ფენტეზი-რომანეფიშ სერიას, ნამუშ მაართა წინგის უძახეს „ოხვისტეეფიშ ლაჸაფი“. თინა გინოღალირი რე ბელფასტის დო შხვა აკანეფს - ოორუე ირლანდიას, მალტას, ხორვატიას, ისლანდიას დო მაროკოს. სერიალიშ პრემიერაქ იჸუ HBO-ს, ააშს, 2011 წანაშ 17 პირელს. თინაქ იგინძორუ მაანთხა სეზონით, ნამუთიქ 2014 ჭანტურა წანაშ პირელს გიშართჷ.

სერიალს მოქიმინჯალა მეურს ვესტეროსიშ დო ესოსიშ გიმოგონილ კონტინენტეფს, 10 წანიან ზარხულიშ დალიას. ნაძირეფუ რე მიარე სიუჟეტური ღოზი. მაართა ეჭარუნს ომაფე ბადებაშ ჸუდეეფიშ ონოღე ლიმას შკვითი ომაფეშ რკინაშ ხვისტაშო ლიმუას. მაჟირა ეჭარუა მოხოლებური ზოთონჯიშ მარდუ ოშქურანჯობას დო ოორუეშ მისტიურ არსებეფს. მასუმას ეჭარილი რე დოხუაფილი დინასტიაშ განშე ომაფეშ დორთინაშ ეკონია ცადება. მორალურო მურუჟამი პერსონაჟეფიშ მოხვარათ, სერიალს მუნარჩქილუ რე სოციალური იერარქიაშ, რელიგიაშ, ართგურობაშ, კორუფციაშ,  სექსუალურობაშ, ომენოღალე ლიმაშ, დჷნოშურიშ დო სარჯელიშ პრობლემეფი. მეინსტრიმულ მედიაშა ფენტეზიშ პოპულარიზაციაშა მიშაღალათ თინა ეკონია ბორჯიშ არძაშე მაღალბიუჯეტამი ნახანდა რე.

სერიალს ფართე დო აქტიური პატიმაცემელეფი ჸუნსი. კრიტიკოსეფშე თიქ აღიარება მიპალუ, მარა ტარკალე რსხილეფიშ ძირაფაქ დო ნძალადობაშ სცენეფქ გიმიჭანეს ნირზი. სერიალს მეღებული აფუ მიარე ჯილდო დო ნომინაცია. თენეფ შქას რე „ემიშ პრაიმტაიმ ჯილდო გიშნაგორა დრამატული სერიალშო“ (სუმხოლო სეზონშო), ორქოშ გლობუსი საუჯგუშო დრამატული ტელესერიალიშო, ჰუგოშ ჯილდო საუჯგუშო დრამატული დოდგჷმაშო (გირძეხანიშ ფორმაშ) დო პიბოდიშ ჯილდო. სერიალს არტისტეფშე პიტერ დინკლქ მიღჷ „ემიშ პრაიმტაიმ ჯილდო გიშნაგორა მაჟრახარისხამი არტისტიშო დრამატულ სერიალს“ დო ორქოშ გლობუსი საუჯგუშო მაჟრახარისხამი არტისტიშო სერიალს, მინისერიალს ვარდა ოტელევიზე ფილმის, ტირიონ ლანისტერიშ როლშო.

 რესურსეფი ინტერნეტის 

 – ოფიციალური ააშ საიტი
 – ოფიციალური ბრიტანული საიტი
ოხვისტეეფიშ ლაჸაფი  – გჷმოფინუა

ალმანგარეეფიშ ხასჷლეფი
Westeros – სიახალეფი დო ძირაფეფი
Winter Is Coming – ახალი ამბეეფი დო ძირაფეფი
Tower of the Hand – ნაწარმებეფი
A Podcast of Ice and Fire – მოჸოროფეეფიშ ბუნა

 სქოლიო 

კატეგორია:ოხვისტეეფიშ ლაჸაფი (სერიალი)
კატეგორია:ფენტეზი ტელესერიალეფი
კატეგორია:HBO-შ შოუეფი
კატეგორია:ინცესტი ტელევიზიას
კატეგორია:სერიული დრამატული ტელესერიალეფი
კატეგორია:რომანეფშა გერსხუაფილი ტელესერიალეფი
კატეგორია:2010-იანი წანეფიშ ტელესერიალეფი
კატეგორია:ამერიკული ტელესერიალეფი
კატეგორია:2011 წანაშ ამერიკული ტელესერიალეფიშ დებიუტეფი
კატეგორია:პიბოდიშ ჯილდოშ მაღვენჯი ტელეგინოჩამეფი
კატეგორია:მაგია ტელევიზიას